Camomile

Ta camomile çheet er ymmodee lussyn 'sy chynney Asteraceae.  T'adsyn gollrish neayninyn.  Ta sleih jannoo tey ass camomile son cooney cadlee ny goaill aash, ny myr jough blasstal.

Ta'n ennym ass Greagish , "ooyl thallooin", as shen rere soar ooyllagh ny blaaghyn.  Haink eh trooid Ladjyn () as Frangish () stiagh 'sy Vaarle as y Ghaelg. 

Dooieyn
Shoh heese dooieyn smoo cadjin son ymmyd lhee:
 Matricaria chamomilla (ny Matricaria recutita)
 Chamaemelum nobile

Potacaraght
Ta kemmigyn scanshoil camomileagh goaill stiagh apigenin as alpha-bisabolol; sesquiterpeneyn, terpenoidyn, flavonoidyn, coumarinyn (herniarin as umbelliferone), phenylpropanoidyn, flavoneyn, flavanolyn as polyacetyleneyn.

Ta niart noi-changhyragh ec apigenin.  Ta niart noi-yngyragh as  ec alpha-bisabolol.  Ta umbelliferone lhiettal fungyssyn.  Ta feanish ennagh ayn dy nod covreneenyn elley thannaghey fuill, as bentyn rish kemmig y chorys nearag.  Ta kemmygyn noi-loshtaght , coadee gien, ry-gheddyn assjee rere studeyrys in vitro as ayns beiyn. 

Ymmyd lhee
Rere tradishoon, ta sleih jannoo ymmyd jee noi çhiassaghey, çhingyssyn gailley, gorley breinney, loshtaght, çhingys crackanagh, as gorley thoanney.   Ta'n Çhirveish Laynt Ashoonagh goaill rish feanish Keim B dy vel bree eck noi imnea, preays as neuchadlaght.   

Boiraghyn
Foddee camomile cur crapley breinney er mraane, as shen ny vun anappeeaght, ta National Institutes of Health ny SUA coyrlaghey mraane torragh n'oi. Ta feanish ennagh ayn dy vel kuse dy 'leih allerjagh noi, agh cha nel shen fondagh. 

Ymmyd jesheenagh
T'ad jannoo ymmyd jeh camomile ny keayrtyn ayns cosmaidyn myr meeineyder, as er folt bane son giallaghey. 

Imraaghyn

External links
 Chamomile (Matricaria recutita, Chamaemelum nobile) 
 Chamomile fact sheet, NIH National Center for Complementary and Alternative Medicine
 Roman chamomile, the National Cancer Institute
 PLANTS Profile: Anthemis tinctoria L. (golden chamomile), USDA

Ronney:Lossreeyn lheeys
Ronney:Tey